Riċerka Il-Parroċċa ta' Bir Miftuħ qabel l-1592 Fil-lista li ħażżeż l-Isqof Senatore de Mello (1436), insibu matriċi ddedikata lill-Assunta (Santa Marija) li kienet mibnija fil-kampanja, viċin ir-raħal tal-Gudja. Din kienet il-knisja parrokkjali għall-irħula tal-Gudja, Ħal Luqa, Ħal Farruġ, Ħal Tarxien, l-Imqabba, Ħal Kirkop u Ħal Safi. Firxa ta' art kbira li ċertament jagħmel ix-xogħol tal-kappillan diffiċli ħafna. Wieħed jista' jistaqsi xi mistoqsijiet dwar din il-lista ta' rhula marbutin mal-matriċi ta' Bir Miftuħ. Fost dawn hemm għaliex Ħal Safi kienet marbuta ma' Bir Miftuħ waqt li ż-Zurrieq kienet tefa' ta' ġebla 'lbogħod minnha7 Mistoqsija oħra hija dwar Ħal Għaxaq. Għaliex din il-komunità kienet parti mill-matriċi ta' Bisqallin u mhux ma' Bir Miftuħ7 Bir Miftuħ kien eqreb mill-qalba tal-parroċċa Żejtunija. Ir-risposta nsibuha fil-ktieb ta' Dun Gużepp Micallef dwar Ħal Safi. Skont Dun Micallef l-irħula kienu magħqudin tali mod li l-kappillani kollha ta' dawk iż-żminijiet ikollhom l-istess ammont ta' dħul finanzjarju. Jekk tħares lejn il-lista tad-Dejma (1419-1420) li kien sab Profs. Godfrev Wettinger, insibu li jekk nieħdu żewġ parroċċi viċin ta' Bir Miftuħ, l-ammont tal-familji f'dawn it-tliet parroċċi kienu qrib xulxin. In-numru ta' nies Numru stmat ta' familji (1419-1420) Parroċċa Numru ta' familji Bisqallin (Żejtun) Żurrieq Bir Miftuħ Skont il-lista tal-Isqof Senatore de Mello, li saret fl-1436, insibu li l-ewwel kappillan ta' Bir Miftuħ kien il-Kanonku Blasju. Il-kunjom ta' dan il-kappillan ma nafux iżda nafu li d-dħul tiegħu kien ta' 15-il uqija. Ftit qabel Ħal Tarxien kiseb statut ta' parroċċa, il-popolazzjoni ta' Bir Miftuħ kienet 1973 ruħ. Ftit wara t-twaqqif tal-parroċċa Tarxiniża, n-numru ta' nies f'Bir Miftuħ kien 1439. Wieħed irid jiftakar li Ħal Kirkop li sar parroċċa fl-1592 inqata' wkoll minn Bir Miftuħ. Bir Miftuħ issir matriċi Billi l-firxa art tal-parroċċa kienet mifruxa sewwa, inħolqot il-problema ta' distanza bejn l-irħula u l-knisja parrokkjali. F'temp ta' 50 sena l-parroċċa ta' Bir Miftuħ saret matriċi ta' tliet parroċċi: Kien Ħal Tarxien u Ħal Kirkop (Ħal Kirkop, Ħal Safi u l-Imqabba) li saru parroċċa fl-1592. Ħal Farruġ beda jnaqqas in-nies sakemm sar raħal bla nies iżda Ħal Luqa sar parroċċa fl-1634. Il-Knisja parrokkjali Il-knisja kienet iddedikata lil Assunta (Santa Marija tal-15 t' Awwissu). Kellha forma rettangolari. Fuq il-faċċata kien hemm kampnar bi tliet arkati. Il-parapett sar wara. Fil-korsija kien hemm ħames arkati li jżommu x-xorok tas-saqaf. Hemm tieqa waħda tonda fuq il-bieb ewlieni. Xi pittura baqgħet tidher. Insibu waħda li turi grupp ta' 18-il qaddis u oħra li turi l-Aħħar Ġudizzju. Insibu wkoll figura liebsa stil orjentali li għandha bukkett fjuri. Aktarx din hija parti minn pittura li turi Ikompli f'paġna 84 AQ k L ' Marija Santissima Annunzjata - Festa Titulari 2017: 81 Ikompli minn paġna 81 l-Madonna tal-Ġilju. Skont l-istudjuż Dr Mario Buhagiar, din il-knisja kienet tipika tal-knejjes li kienu jinsabu f'Malta fl-aħħar żminijiet taż-Zmien tan-Nofs. Skont ir-rapport ta' Monsinjur Pietru Dusina, din il-knisja kellha tliet artali, kollha ddedikati lil Santa Marija. Kien hemm tnejn oħra li kienu ddedikati lil San Kosimu u Damjan u lill-Ispirtu s-Santu. Monsinjur Dusina ordna li dawn l-aħħar altari jitneħħew. Il-font tal-Magħmudija kien tal-ġebel u l-artal ma kellux tabernaklu xieraq. Il-knisja kellha ċimiterju u xi kappelli fil-qrib, iddedikati lil Assunta, San Ġorġ, San Sebastjan, Santa Katerina u t-Twieled tal-Madonna (il-Bambina). Monsinjur Dusina waqqaf il-fratellanza tas-Sagrament. Għall-ewwel investitura kien hemm 18-il raġel. Kien l-isqof Tommaso Gargallo li kkonsagra din il-knisja f'26 ta' Marzu, 1591. Kif għidna diġà l-ewwel kappillan li nafu bih kien il-Kanonku Blasju. Bejn is-snin 1502 u 1522 kien hemm Dun Consalvo Canchur. Dan kien kanonku tal-katidral kif ukoll nutar. Kien qatta' żmien ukoll bħala Vigarju Generali meta l-Isqof ma kienx jinsab f'Malta. Bejn is-sena 1522 u 1539 kien laħaq kappillan Dun Gakbu Bondin. Warajh laħaq il-Kanonku Pancrazio Micallef li dam kappillan sas-sena 1574. Meta Dun Micallef laħaq djaknu tal-Katidral kien jaħtar viċi-kappillani biex imexxi l-parroċċa ta' Bir Miftuħ. Meta ġie f'Malta Monsinjur Pietru Dusina bħala Delegat Appostoliku fl-1575 sab li l-kappillan ta' Bir Miftuħ kien Dun Bartolomew Mangion. Dan żamm it-tmun tal-parroċċa bejn is-snin 1574 u sat-23 ta' Mejju 1592 (meta Hal Tarxien sar parroċċa). Micallef J., L-Istorja ta' Ħal Safi, Malta, 1980. Għaqda Mużikali Marija Annunzjata Ħal Tarxien A.D. 1862